Northumberland utviklingsprosjekt

Northumberland utviklingsprosjekt er et prosjekt for utviklingen av området rundt og bygging av et fotballstadion, Tottenham Hotspur Stadium, som erstatter White Hart Lane som Tottenham Hotspurs hjemmebane. Prosjektet ble annonsert i 2008.BBC Sport: Tottenham reveal new ground plan 30.10.08. Stadionet vil etter planen ha en kapasitet på 61.000 tilskuere. Flere fasiliteter, som et torg, supermarked og boliger, er også inkludert i planen. I tillegg kommer et lokalt samarbeid om en generell opprusting av bydelen Tottenham, som er en av Londons fattigste.BBC Sport: Spurs aim for new stadium by 2012 26.10.09. Etter lange forhandlinger med lokale myndigheter ble planleggingstillatelse gitt i september 2011.BBC Sport: Tottenham sign planning agreement to build new stadium 20.09.11. Prosjektet ble planlagt ferdigstilt til sesongen 2018/19.

 Bakgrunn 
Klubben uttalte i 2007 at den vurderte mulighetene for å utvide stadionkapasiteten, noe som innebar en utvikling av det nåværende anlegget eller å flytte til et nytt anlegg. Én mulighet var å bruke det nye Olympiastadion etter OL i London 2012.
I april 2008 ble det avslørt i pressen at det foregikk undersøkelser rundt mulighetene for å bruke de nærliggende industriområdene i Wingate. Hvis klubben kunne få kjøpt disse områdene og få de nødvendige tillatelsene, kunne den bygge ut White Hart Lane til et stadion med 55-60.000 seter.The Guardian: Spurs consider White Hart Lane exit for 55,000-seat stadium 09.04.08.
I desember 2008 viste klubben frem designet på det nye stadionet, slik det var satt opp av arkitektene KSS Design Group og Buro Happold. Prosjektets ferdigstillelse ble først annonsert å være oktober 2009, da klubbens styreformann Daniel Levy uttalte at Tottenham ville flytte inn i det halvferdige stadionet for sesongen 2012-13, mens det ferdige anlegget ville bli klart sesongen etter. Senere utsettelser forskjøv datoen for ferdigstillelse fremover til 2016.Haringey Independent: Work begins on Spurs stadium project in north Tottenham 16.07.12.   

 Utviklingsplaner 
Utviklingsprosjektet dekker et område på ca. 81 mål (81.000 m2), med veien Park Lane mot sør, Worcester Avenue mot øst, Northumberland Park mot nord og High Road mot vest. Stadionet ble bygget ved siden av den eksisterende White Hart Lane og ble lagt opp slik at tribunene bygges nært spillebanen slik at atmosfæren på innsiden blir maksimert. En av tribunene blir bygd i ett stykke uten etasjer, på samme måte som The Kop på Liverpools Anfield.
Tottenham Hotspur hadde opprinnelig planlagt å flytte inn i det nye stadionet mens det ble bygget, til starten av sesongen 2012-13. Prosjektet ble forsinket på grunn av søknader om offentlige tillatelser, prosjektets størrelse og kostnad. Det ble påbegynt i 2012 da arbeid ble nedlagt på stedet hvor et nytt supermarked skulle bygges i sammenheng med utbyggingen. Estimert dato for ferdigstillelse var 2016.[ibid.]
Spurs estimerte kostnadene til rundt 400 millioner pund.The Telegraph: Tottenham Hotspur release plans for new stadium as Harry Redknapp praised 13.11.08 Kostnaden gjorde at klubben så etter sponsorer i forbindelse med stadionets navn i stedet for å beholde navnet "White Hart Lane" – blant annet lette klubben etter sponsorer fra DubaiThe Telegraph: Tottenham seek stadium sponsor in Dubai 12.06.09

Per mai 2013 besto planene av:Tottenham & Wood Green Journal: Tottenham Hotspur stadium plan drops hotel for college and more flats 25.01.12 
 Stadion med kapasitet på 56.250.
 Offentlig torg plassert på et hevet podium fra High Road til Worcester Avenue.
 Utbygging av High Road, med tanke på bevaring av historiske bygninger.
 275 boliger (utvidet fra 200 i 2012).
 Sainsbury's supermarked, med klubbkontorer i etasjene over.Tottenham Hotspurs hjemmeside: Tottenham Hotspur and Sainsbury's announce new store as part of new stadium scheme 29.02.12
 En barneskole drevet av E-ACT Free Schools Trust sammen med Tottenham og UtdanningsdepartementetHaringey Independent: E-ACT free school to open in Tottenham Hotspur stadium housing development 08.05.12   
 Nye kontorer for Tottenham Hotspur Foundation
 Klubbutikk og museum sammen med et nytt billettkontor og kafe
 En teknisk-videregående skole (University Technical College)BBC News: Q&A: University technical colleges07.10.11 med spesialisering innen sport, forskning og helse, i samarbeid med Middlesex UniversityHaringey Independent: Tottenham Hotspur college 'fantastic news' for Tottenham, according to Haringey Borough Council 04.04.13   
 (Planer for et hotell med 150 rom og en skyline bar ble droppet i 2012 til fordel for flere boliger, utdanningsfasiliteter og butikker.)

 Finansiering 
21. august 2009 offentliggjorde Tottenham Hotspur en børsmelding som sa at klubben ville gi ut 30 millioner nye aksjer, med tanke på å få inn 15 millioner pund for å finansiere det første stadiet i prosjektet. Meningen var å få inn nok penger til at prosjektet kunne gjennomføres frem til det punktet en komplett plansøknad kunne sendes inn til myndighetene. Klubbens største aksjonær, ENIC International Ltd, kjøpte 27,8 millioner av de nye aksjene.

Det ble også sendt inn en søknad om støtte fra et regionalt vekstfond.

22. juli 2011 sendte supportergruppen Supporting Our Future inn et forslag om å starte opp en støtteordning på 50 millioner pund for å støtte utviklingsprosjektet gjennom å kjøpe seg inn i en andel. Dette forslaget ble presentert etter en avstemning av fansen rundt deres holdninger til klubben og utviklingsprosjektet.Supporting Our Future: ''Supporting Our Future Community Share Proposal to Tottenham Hotspur FC and Haringey Borough Council' 22.07.11   

 Søknadsprosessen 
Søknadsprosessen var lang og vanskelig. Klubben sendte opprinnelig inn et forslag for stadionet til de lokale myndighetene (Haringey Council) i oktober 2009, med tanke på å begynne byggingen i 2010. Etter kritikk fra English Heritage, regjeringens rådgivere for arkitektur og fra andre bevaringsinstitusjoner, særlig angående riving av fredete bygninger, trakk klubben tilbake forslaget i mai 2010. Da kom en ny plan som beholdt disse bygningene, reduserte antallet nye boliger og med forbedringer i offentlige rom. Den lokale planleggingskomiteen godkjente enstemmig den nye planen 30. september. Borgermesteren i London ga sitt samtykke den 25. november 2010. Klubben bekreftet 9. desember at også myndighetene og English Heritage ikke ville komme med ytterligere innvendinger, og planleggingen ble godkjent 20. september 2011.

Etter opptøyene i London i 2011, som begynte i Tottenham-området og spredte seg videre til London og andre deler av England, uttalte byens myndigheter at de ville frita klubben for planleggingskostnader (estimert til 8,5 millioner pund) relatert til offentlig infrastruktur i området, i tillegg til å tilby det samme beløpet i støtte til nybygging. Dette på grunn av løftet prosjektet ville gi den fattige bydelen, og med tanke på det faktumet at Tottenham i mellomtiden hadde begynt å undersøkte mulighetene for å flytte til Olympiastadion i stedet for å bygge et nytt stadion på stedet.BBC News: Tottenham stadium: Club offered White Hart Lane deal 28.09.11 Som del av avtalen ble i tillegg 9 millioner pund lovet fra de lokale myndighetene for å bedre tjenestene for beboerne i området.Enfield Independent: Spurs staying in Tottenham is "excellent news" 01.02.12

 Olympiastadion 
Mens Northumberland-prosjektet fremdeles var under utvikling, begynte klubben å øyne et alternativ i etterbruken av Olympiastadion fra sommerlekene i London 2012. Meningen var at stadionet skulle tas over av en London-basert idrettsklubb, og Tottenham var blant de som meldte sin interesse. Til slutt var det imidlertid fotballklubben West Ham som fikk overta Olympiastadion.

1. oktober 2010 bekreftet styreformann Daniel Levy i en pressemeldig at klubben, i tillegg til å følge opp planleggingen av Northumberland-prosjektet, også hadde registrert sin interesse i Olympiastadion før fristen gikk ut. Levy forklarte at:-
“ 	Det er bare forsvarlig og god forretningsledelse å sørge for at vi undersøker alle muligheter for klubben. Vi ble informert av Olympic Park Legacy Company at dersom vi ikke registrerte vår interesse på dette tidspunktet, ville det ikke være mulighet for det ved en senere dato. 	”

12. november offentliggjorde OPLC at Tottenham/AEG sammen med West Ham United var de foretrukne budgivere til å ta over stadion etter OL 2012. Forhandlinger ville igangsettes med begge parter og det vinnende budet ville bli offentliggjort i mars 2011.BBC News: Tottenham and West Ham lead London 2012 stadium bid 12.11.10

13. januar 2011 truet David Lammy, parlamentsmedlem for Tottenham, med søksmål mot bruken av navnet "Tottenham" dersom klubben flyttet ut av bydelen.The Guardian: Leave Tottenham and you become Stratford Hotspur, local MP tells club 13.01.11 OPLC offentliggjorde 11. februar samme år at West Ham hadde blitt foretrukket av de to budgiverne.BBC News: West Ham chosen as preferred Olympic Stadium tenant 11.02.11 Tottenham ba senere om en juridisk gjennomgang for å få omgjort OPLCs avgjørelse, men denne anken ble forkastet i juni 2011.Haringey Independent: Spurs judicial review bid over Olympic Stadium rejected by judge 24.06.11   

Kontroversen fortsatte da en uavhengig granskning måtte iverksettes rundt habiliteten til et medlem av OPLC som også hadde jobbet som konsulent for West Ham. Fotballklubbene Leyton Orient og Tottenham krevde en ny gjennomgang av saken, og vant frem i august 2011.BBC News: Spurs win right to challenge 2012 stadium decision 24.08.11 Høringen var satt opp til oktober, men kom aldri i stand ettersom avtalen med West Ham kollapset,Soccernet: Hammers stadium deal collapses 11.10.11 hvorpå Leyton Orient og Tottenham trakk protestene tilbake. West Ham ble i mars 2013 allikevel bekreftet som nye leietakere av Olympiastadion,
London.gov.uk: Olympic Stadium's future secured in historic deal between Mayor's Legacy Corporation, Newham Council and West Ham United Football Club 22.03.13  da hadde Tottenham allerede gått i gang med Northumberland-prosjektet.

 Referanser 

 Eksterne lenker 

 Greater London Authority
 The stadium guide - White Hart Lane
 Tottenham Hotspur Football Club

Kategori:Tottenham Hotspur FC
Kategori:Fotballstadioner i England
Kategori:Idrettsanlegg i London
Kategori:Amerikansk fotballstadioner i Storbritannia
Kategori:Stadioner i National Football League
Kategori:NFL International Series